týždeň mám bolesti v bruchu
Dobrý večer,už asi týždeň mám bolesti v bruchu spojené s nechutenstvom, ale nie je prítomné vracanie.Mám aj silne bolestichrbta a vaječníkov, pretože mám pár dni do menštruácie .Okrem toho mám časté prelievanie a bublanie v žalúdk.Je možné že je to PMS alebo ako mám daný problém riešiť ?Ďakujem
Dobrý deň,
ďakujeme za Vašu otázku.
Bolesť v podbrušku či v krížovej oblasti môže byť spievodným javom ovulácie či predmenštruačného syndrómu, pričom zväčša do pár dní odozneje. Môže však signalizovať aj zdravotný problém rôznej príčiny. Žial v našej kompetencii nie je určiť príčinu vašich ťažkostí. Ak sa jedná o príznaky predmenštruáčneho syndrómu, ťažkosti by mali ustúpiť začiatkom menštruácie. Popisované ťažkosti s bolesťami brucha a žalúdka môžu ale nemusia súvisieť s predmenštruačným syndrómom. Môže sa jednať o bežné problémy s trávením, zápchou alebo hnačkou, nadúvaním, či plynatosťou. V prípade žalúdočných ťažkostí je možné podať liek
Iberogast
. Je určený na príznaky ako sú bolesti žalúdka a brucha, pálenie záhy, pocit plnosti, žalúdočno-črevné kŕče a nevoľnosť. Dospelí a mladiství od 12 rokov užívajú liek v dávke 20 kvapiek 3x denne. Taktiež je vhodné užívanie probiotík.
Preto v prípade pretrvávania ťažkostí a pre zistenie konkrétnej príčiny je potrebné sa obrátiť na lekára, ktorý v prípade potreby vykoná vyšetrenie.
Prajem skorú úľavu od ťažkostí.
S pozdravom
Mgr. Emma Halás Haluščíková